JohanHeinsen/ENO huggingface dataset:
Viborger Samler, 1802-08-30
Da adskillige, saavel Proprietairer som Embedsmænd og Andre i Jydland skrivtlig have yttret det Ønske for mig: at anvises et Sted i Nærheden, hvor de kunde henvende sig med Betalingen for slige offentlige Publikationer, som de forlange indført i mine Aviser; saa har jeg herved den Ære at bekiendtgiøre, at Hr. Boghandler A. F. Just har venskabelig tilbudet sig, at ville modtage alle slige Avertissementer for Viborg, Stift til Forsendelse til mig, og tillige at besørge Jncassationen, til mindre Tidspilde og Udgivter for Vedkommende. Odense d. 13 Juni 1802. Søren Hempel, Udgiver af Fyens Stifts kgl. allene privilegerede Adresse=Avis og Avertissements=Tidende.
Viborger Samler, 1802-08-30
De ubudne Gjester, som i min Søe=Toft lønligen besøge Erterne og Kartoflerne, ville tage sig vare for Selvskud og Vagtskud, eller selv tilskrive sig Følgerne. Viborg den 28de August 1802. J. Hansen.
Viborger Samler, 1802-08-30
Nogle Stykker Byg og Havre ere enten at faae uhøstede eller afmeiede traveviis for got Kiøb hos Rektor Hansen.
Viborger Samler, 1802-08-30
Mandagen den 20 Septbr. førstkommende, om Formiddagen Kl. 10, bliver Hovedgaarden Blangstedgaardmed dens Jorder og Mølle efter Eierens Forlangende ved Auktion opraabt, først Parselviis, og derefter samlet, samt om antagelig Bud skeer, til den Høistbydende bortsolgt. Den staaer for Hartkorn frie Hovedgaardstaxt Ager og Eng 18 Td. 7 Skp. og ufrit 5 Skp. 2 Fd.; til Møllen, er ufrie Hartkorn 3 Td. 1 Fd. og 6 Td. Mølleskyld. Jorderne ere inddeelte i 7 Marker, og det heele udgiør omtrent 310 Tdr. Sædeland, Skovmarken iberegnet. Gaarden er forsynet med betydelig Giersel, en smuk Opfredning af unge Eege, og Tørveskiær. Bygningerne ere gode og ved indrettede. Eiendommen beliggende i en af de meest behagelige og frugtbare Egne i Landet 1/4 Miil fra Odense, strax ved den nye Chausse af Veien til Nyborg. Conditionerne og nærmere Beskrivelse over Eiendommen, faaes 14 Dage forinden den bestemte Tid hos Eieren Hr. Kammerherre, Heinen paa Fraugdegaard, og paa Herreds-Contoiret i Odense hos M. Knutzen. Odense den 19de August 1802. Det er mig sagt, at et Par omgaaende Jøder, paa Ahl heden have foregivet, at de logeerte og spiste hos mig; Men da jeg aldeles ikke har nogen i Kost og Logie uden om Snapsting og Toftemarkedet af bekiendte bosatte Handelsmænd i Fridericia; saa tilkiendegiver jeg herved enhver, at slige Omløbere fare med Usandhed, da jeg ikke staaer i nogen Forstaaelse med saadanne, mindre logerer eller bespiser dem. Viborg d. 24 August 1802. Henrich Levin, af den Jødiske Nation.
Viborger Samler, 1802-08-30
Det tydske Sprogs Nytte og Nødvendighed for ethvert velopdraget og dannet Menneske i vore Tider, er alt for bekiendt til, at den behøver videre at bevises. J en Række af Aar har jeg været Lærer i dette Sprog og ønsker endnu fremdeles at gavne ved min Underviisning deri. Naar flere Forældre lode deres Børn deeltage i samme, kunde den erholdes for en meget billig Betaling, hvorom Vedkommende kunde erholde nærmere Underretning, naar de behage desangaaende at henvende sig til mig, inden October Maaned, med hvilken jeg agter at begynde. Et større Antal end 6 modtager jeg ikke, og med færre end 4 begynder jeg ikke. Joh. Nikolai Tilemann.
Viborger Samler, 1802-08-30
Fortegnelse: Over de ved Viborg Post-Contoir for Julii Maaned d. A. uindløste Breve, nemlig: No. 17 fra Kiøbenhavn til Bach Peder, Gaardmand i Bierring. 1 fra Pinneberg til Barfoed, D. C., Jomfrue a Nørgaard i Salling. 1 fra Helsingøer til Hjort, Petronille, Mads. i Viborg. 24 fra Aalborg til Jacob Hartvig a Tisted. 5 fra Horsens til Jensen Niels, Gaardmand, a Aarop i Thye. og - 42 fra Kiøbenhavn til Steenfeldt Peter i Viborg. Underhaanden er jeg finder at bortsælge min paaboende Gaard Bierregaard i Rom Sogn 1/4 Miil fra Lemvig, i den fedeste og bedste Egn, dens Bygninger, hvoraf Vaaningshuuset Grundmuuret ere nye, og for een honet Familie vel indrettet, dens Hartkorn er 12 Tdr. 2 Skpr. 3 Fdkr. Udsæd 8 a 10 Tdr. Rug, 24 a 26 Tdr. Byg og 60 a 70 Tdr. Havre, forres 50 og græsses 60 Fæe=Creature, 8 Bæster og 60 Faar. Til Gaarden er overflødig Engbund, hvorpaa det ene Aar med det andet er avlet 60 a 70 Læs Høe. Har overflødig Jldebrand af Tørv og Lyng. Dens Eiendomme, som ligger rundt om Gaarden, ere gode, som Liebhavere, nærmere vil erfare, ved at tage samme i Øiesyn, med og i Kiøbet kan faaes Rom Sogns Konge- og Kirke-Korn og Qvægtiender, omtrent 100 Tdr. Tiendeydende Hartk. Gaarden kan faaes med og uden Avl, ligesom Liebhabere, for got befinder, naar derom kand træffes Accordt. Conditionerne skal for Liebhabere blive saa billige som muligt og om Kjøbet kan accorderes med Eieren. Rasmus Christensen.
Viborger Samler, 1802-08-30
Hos Christen Toft i Neistild i Oddense Sogn, i Salling er ved Døden afgangen Ungkarl Jacob Christensen. Hans Arvinger er angiven at være: A. Enheel Broder Christen i Liime. V. En Heelsøster Kirsten, død og efterladt sig. 1) en Datter Karen Jepsdatter gift med Christen Granne i Neistild. 2) en Ditto Anne Marie Jepsdatter, hvis Opholdsted vides ej. 3) en Ditto Maren Jepsdatter tienende paa Stubbergaard. 4) en Ditto Ellen Jepsdatter, gift med Niels Kudsk i Neistild. 5) en Ditto Karen Jensdatter, gift med Laust Hansen i Holmhuset i Oddense Sogn. C. En Halvbroder, Jesper Nielsen boer i Roskilde. D. En Ditto Thor Nielsen som ei vides hvor er, og C. En Halvsøster Anna Nielsdatter, der har været i Ægteskab med bemeldte Christen Toft, men død og efterladt sig en Søn Peder Christensen i Hem. Disse Arvinger indkaldes herved myndige selv eller ved Fuldmægtig, samt Enker med Laugværge og Umyndige med Værge at møde i Stervboet i Neistild hos benævnte Christen Toft 12te Ugers Dagen fra Dato som bliver d. 22 October førstkommende om Formiddagen Kl. 9. Til samme Tid og Sted indkaldes Stervboets Credi og Debitorer. Skiftet bliver ermeldte Dag om muligt sluttet. Nørgaard ved Skive den 30te Juli 1802.
Viborger Samler, 1802-08-30
Paa Skifteforvalteren Høivelbaarne Hr. Kammerherre Stiftamtmand de Schesteds Vegne, som committeret Skifteholder. J. Qvistgaard.
Viborger Samler, 1802-08-30
Tirsdagen den 31te August førstkommende om Formiddagen Kl. 10 bliver udi Hr. Bager Flintes Gaard i Skive holdt og foretaget offentlig Auction, hvorved bortsælges Hovedgaarden Grinderslev Closter med tilhørende Bøndergods og paa Hovedgaards Taxten byggede Huuse. Gaardens Hartkorn er Tiendefrie Hovedgaards Tart 30 Tdr. 1 Skpr. 2 Fdkr., Bøndergodset 5 Tdr. 2 Skpr. 2 Alb., af hvilke sidste tilligemed Afbygger Stederne paa Hovedgaardens Taxt betales aarlig udi Landgilde og Huuspenge 65 Rdlr. 1 Mk. 4 s. og forrettes til Gaarden paa egen Kost 314 Arbejdsdage. Gaardens Udsæd er omtrent aarlig 24 Tdr. Byg, 40 Tdr. Rug og 140 til 150 Tdr. Havre. Af Høe avles omtrent 60 til 70 Læs, og paa Gaarden kan foeres og græsses omtrent 80 Fæe-Creature, 12 Bæster og 100 Faar. For nærværende Tid er Gaarden bortforpagtet mod aarlig Afgift 655 Rdlr. foruden Eierens Reservationer, der kan regnes for 200 Rdlr. Til Gaarden er en smuk og god Frugthauge, samt adskillige Fiskedamme. Gaardens Bygninger er asseureret i Landets almindelige Brandkasse for Summa 7200 Rdl. Jordebog og Conditioner kan faaes til Eftersyn hos Hr. Byefoged Selmer i Stive og underskrevne Eier. Grinderslev Closter den 11 August 1802. C. de Stiernholm.
Viborger Samler, 1802-08-30
At Ulstrup Hovedgaard med Kirker og Tiender, samt complet Hartkorn og Hoveri, beliggende i een af Thy lands frugtbareste Egne, endnu er usolgt og underhaanden at faae tilkiøbs, som og, at den derværende Forpagter er fratraad, dette bekiendtgiøres Liebhabere. Sal. Brunns.
Viborger Samler, 1802-08-30
Jmellem Borre Bye og Ans Kroe er d. 15 afvigte, tabt en rød Saffians Tegnebog, hvori laae en Hundrede Rixdalerseddel foruden nogle Smaasedler samt et Copie Brev og en Blyantspen. Finderen heraf ville aflevere samme under Forsegling paa Bogtrykkeriet, da en resonabelDouceur skal blive ham tilstillet ved Modtagelsen.
Viborger Samler, 1802-08-30
De som haver Lotteriesedler under min Collection heri Randers, vilde behage at fornye samme til 5te Classe, til den bestemte Tid og imod Tilbagelevering af 4de Classes Lodder, saa er og nogle faa Kiøbelodder til 5te Classe for Lysthavende at bekomme, hos Stabell. Tirsdagen den 7de September og Formiddagen Kl. 9. foretages offentlig Auction udi Skive Kiøbstæd i afgangne Enke Else Jensdatter Juuls efterladte Gaard, hvorved bortsælges hendes Stervboes tilhørende faste og løse Eiendeele bestaaende af en Gaard, beliggende i denne Byes Nørregade under No. 51 og nogle Enge imellem Skive Byes Markejendomme, saa og Senge, Sengeklæder, Linnet, Dragkiste, Kakkelovne, Kister, Kiør, Faar, Messing og Kaabertøj med endeel meere, som her ville blive for vidtløftig at opregne. Skive d. 11te August 1802. O. Selmer.
Viborger Samler, 1802-08-30
J Niels Nogensen Maygaard af HøisleSogn, under Viborg Amt, hans Opbudsboe, foretages af underskrevne befalede Commissarier, en Samling næstkommende 3die December og Eftermiddagen Klokken 2, som holdes paa Viborg Raadstue, til hvilken herved indkaldes alle dette Boes Credi- og Debitorer, de første for lovlig at legitimere deres Krav og de sidste for at betale deres Skyldigværende, da Opbuds Boen derefter bliver sluttet, siden den prioriterede Giæld ei eengang kan blive betalt og derfra flyder igien, med Hensyn til Boens ringe Forfatning, at ingen anden Jndkaldelse kan skee, end denne. Formodentlig bliver denne Opbudsboes Behandling den Dag optaget til endelig Slutning. Viborg den 20de August 1802. T. Wissing. Dinesen.
Viborger Samler, 1802-08-30
Følgende nye Bøger: Communionbog for Menigmand af C. M. Hudtwalker, overf. af A. P. Meden, indb. 26 s. Prof. Hildebrandt Sundhedsbog overs. af J. D. Tode indb. 72 s. Joseph Thomsens Levnet og Hændelser Khn. 1799 4 Dele 1 Rd. 52 s. Herfort og Clare 1ste Deel 68 s. Schrocks Verdenshistorie 5 og 6te Deel 1 Rdlr. 68 s. Cornaros Anviisning for svækkede Mennesker, hvorledes de kunne forlænge deres Liv, indb. 64 s. faaes hos Just.
Viborger Samler, 1802-08-30
Trykfeil: J Samleren No. 34, 3die Spalte, er indløben den betydelige Trykfeil, at der om Hs. tyrkiskeiserlige Majestæt staaer, giøre Børn, istædet for giøre Bøn, som herved rettes og bedes undskyldt.
Viborger Samler, 1802-09-06
No. 36.
Viborger Samler, 1802-09-06
Rom d. 4de August. De barbariske Magter paa Afrikas Kyst forurolige endnu Havet i høi Grad. Paa Høiden af Gaeta have de nylig taget 4 neapolitanske og 1 portugisisk Skib. For ikke at blive Sørøvernes Slaver, sprang hele Besætningen af det portugisiske Skib i Søen, 30 af dem naaede lykkelig Landet ved at svømme. Derimod har en sardinisk Galei efter en blødig Træfning taget en tunesisk Galliot med 110 Md. Besætning og tillige befriet 2 ncapolit. Skibe, som de alt havde i Kiørene. Det er ikke sandt, at de Franske have taget Gidsler paa Øen Elba. Det var derimod fornemme Mænds Sønner der bleve indskibede for at opdrages i de parisiske Skoler. (Saaledes paalyver man, imod sin Villie, en heel Nation en Skiændighed, og saaledes furnere de postdaglige Nyhedskræmmere Avisskriverne med Contrebande.)
Viborger Samler, 1802-09-06
Haag den 21de August. Endelig har nu Statsbevindet udgivet en General pardon af 16 August for alle virkelige eller indbildte politiske Forbrydelser mod Republiken, der under Revolutionen ere øvede af Bataverne. Herfra ere dog undtagne de Officerer og civile Embedsmænd som enten af Forræderi, Ukyndighed eller Feighed have overgivet batavisk Eiendom og Pladse til Fjenderne, som og de Officerer, der den 31 August 1799lovergave den hollandske Flaade paa Vlieteren til Fjenderne.
Viborger Samler, 1802-09-06
Jfølge den samme Generalpardon, komme nu og de hollandske Tropper hiem fra England, som der have staaet i den oraniske Prindses Sold.
Viborger Samler, 1802-09-06
Det lovg. Korps har ikke antaget Statsbevindets Forslag om Erstatning for Actiehaverne i det forrige ostindiske Kompagni, men henviist denne Sag indtil den ostindiske Handel atter og endelig faaer ny Jndretning. Derimod har det bifaldt en Octroi paa 15 Aar for Kiøbmænd i Amsterdam, der ville anlægge et Hval og Sælhundefiskeri i Sydhavet.
Viborger Samler, 1802-09-06
Vore Aviser fortælle deels, at den hamborger Syndikus Doorman er af Bonvparte foræret en Gulddaase af en 600 Rdlrs. Værdi, deels og, at der samles en Armee af 30 til 40000 Md. Franske ved Rhinen, der baade skal giøre Jndtryk paa Rigsdagen i Regensburg for at paaskynde Erstatningsplanens hurtige Beslutning, den de ved uendelige Protokollationer ellers mesterligen forstaae at langdrage, saa og manøvrere for Bonaparte paa hans Reise i Rhindepartementerne.
Viborger Samler, 1802-09-06
Holland bliver nu i October ganske fri for franske Tropper, da de til den Tid marschere bort.
Viborger Samler, 1802-09-06
Paris den 17de og 20de August. For de 38 svenske Kofardieskibe, som i Krigens Tid ere opbragte til franske Havne, har Regieringen bevilget en Erstatning af 2 Millioner 87275 Franker.
Viborger Samler, 1802-09-06
Bonaparte har udnævnt Senator, Hieronymus Durazzo til Doge af Genua, da den førstvalgte Borger Cattane o vedblev at undskylde sig for at modtage denne Post. Et Særsyn er det i vore Dage, at nogen afslaaer at blive Regieringsmand.
Viborger Samler, 1802-09-06
J Anledning af de katholske Bispers Hyrdebreve til den sidste Fest, der aande lutter Hengivenhed for den nærværende Regiering, ønsker et af vore Blade meget rigtig det Ønske, gid denne de katolske Geistliges Hengivenhed maae være oprigtig, og gid de, som tvivle paa dens Oprigtighed, aldrig maae faae Beviser i Hænde paa de Geistliges Tilbagefald til det Modsatte!" Den levende Kaiman, (Krokodil) som Leelere hiemfendte fra Domingo, naaede ikke Havre levende, den døde paa Farten fra Brest dertil.
Viborger Samler, 1802-09-06
Wien den 14de August. Den for mange gaadefulde Opstilling af 25000 Østerriger ved Jnn, (see sidste Samler) har voldet en nærmere Erklæring og Noters Vexling imellem Keiseren og Kurfyrsten af Bayern; Keiserens Erklæring gik derhen, at han ikke vil lade sine Tropper besætte Passau er Jnnstaden, Salburg og Berchtolsgaden, naar Kurfyrsten heller ikke vilde tage sine Erstatningslande i Besiddelse, før Rigsdagens endelige Kiendelse tillader det. Jkke destomindre have dog de keiserlige Tropper ganske uventet besat hele Staden Passau, Fæstningen Oberhaus og Jnnstaden mod den bayerske Grændse, Natten til den 17de August. Fra Regensburg har den bayerske, understøttet af den russiske og franske Gesandt, gjort Keiseren Forestillinger imod denne Jrring, da netop Passau er bestemt til Erstatning for Bayern.
Viborger Samler, 1802-09-06
Man fornyer nu stærkt igien det forrige Rygte om, at det nyskabte Kongerige Etrurien atter skulde gaae ind- og Hertugdommet Toskang igien fremkomme, da Kongen af Etrurien skal ville lade sig nøje med en aarlig Pension af 1 Million Franker og da nedlægge sin Krone, fordi det er mod hans Samvittighed at besidde Toskana. Paa den Grund haaber man og her, at Frankrig muligt for at lette Erstatningsplanens Skabelse og Fuldførelse, endnu kunde vorde til Sinds, at lade Storhertugen igien faae sit Toskang igien, da den desuden har Overvægt nok i Jtalien.
Viborger Samler, 1802-09-06
Paris d. 20 til 24 August. Monitøren giver, efter et Brev fra Genua af 5 d. M. følgende smukke Beskrivelse over Dejen af Algiers Snyderier og Røverier. "Til Beviis paa de Røverier Deyen udøver mod alle europæiske Magter tiener følgende ublue Fordringer, som han i det sidste halve Aar har gjort. 1) Holland, Sverrig og Danmark, skulle, efter de gamle Traktater, hver betale Algier hvertandet Aar Foræringer af 16500 haarde Piastres Værdi; men de mangfoldige Chikaner disse Landes Agentere giøres, har voldet, at nu hver maae betale 25000 Piastre. 2) Spanien sendte 3 Linieskibe og 2 Fregatter til Algier for at reklamere 3 af dens der opbragte Skibe. Deyen blev ærgelig herover og Spanien maatte bøde herfor med 165,000 Piastre; nem ligt til Dejen 60000 P., til hans Ministre 20000, til Jøderne som Mellemhandlere 5000, for de 3 opbragte Skibes Tilbagegivelse 20,000, i Foræringer, 40,000, og endelig en Gave af en ny udrustet Fregat af Værdi 20,000. 3) England er krævet for 180,000 Piastre for nogle af det engelske Admiralitet konfiskeerte algierske Skibsladninger, eller truet med Krig inden 4 Maaneder 4) Af Frankrig forlanger Deien, foruden den gamle Foræring af 35000 P. endnu en overordentlig paa 200000 P. 4) Sverrig, der lod levere ved Agenten Acrell de sædvanlige 25000 Piastre er krævet for 25000 igjen, fordi der er kommen en ny Agent, Norderling. 6) Af den danske Agent har Deyen nylig, inden 4 Maaneders Forløb, fordret 100,000 Piastre, samt et Skib af 12000 Ps. Værdie. 7) Med den til Algier opbragte Portugisiske Fregat var 312 Mand, som derved bleve Fanger. For Admiralens Søn allene forlanger Deyen nu 200,000 Pst. i Løsepenge. Regner man som sædvanlig kuns 2000 Pst. i Løsning for hver af de andre 312 Slaver, udgjør det allene 624,000 Pst. Foræringer ved Underhandlingen kan man altid regne for 20,000 P. Den tagne Fregats Værd for 50,000 P. og desuden Værdien af de 7 tagne portugisiske Skibe 120,000 P. samt 75 neapolitanske, genuesiske og andre Slaver, hver til 2500 Piastre. Af de europæiske Magter har altsaa Deyen i sidste Halvaar udpresset 1 Million 818,500 Piastre. Men det er ikke nok dermed, han forstaaer desuden at klippe de africanske Fyrster, der dog ere hans egne Troesforvandte. Beyerne af Titteri, Constantine og Mascara har han, endskiønt de nylig have betalt deres aarlige Skat, endnu forlangt 400,000 Pia stre af. Beyen af Constantine har han desuden befalet at rykke med ald sin Hær mod Tunis, af hvis Bey han vil pine 700,000 P.
Viborger Samler, 1802-09-06
Fra Toulon har den franske Regiering sendt et Linieskib, en Korvette og en Brig, som under den spanske Kyst er forstærket med 1 spansk Linieskib, og 2 Fregatter, og har en Adjutant af Bonapartes ombord.
Viborger Samler, 1802-09-06
Denne Flaade skal, under Contreadmiral Cheque, gaae til Algier og spørge Deyen, hvorfor han beskiæmmer det franske Flag og bryder Traktaterne?"
Viborger Samler, 1802-09-06
En Englænder, Milbourn, er bleven Opsynsmand over Bonapartes Sadelkammer og Hestetøj, der nok er det kostbareste i hele Verden. Nogle af Sadlene vurderes til 80,000 Franker.
Viborger Samler, 1802-09-06
De sidste engelske Aviser, hvori var indrykket Svarpaa Moniterens Anke over den Tilflugt franske Mordere, Tyve og Kieltringer nyde paa Jersey, har opvakt saa ganske Bonapartes Misfornøielse, at Politier strax maatte konfiskere alle de engelske Aviser hvori det stod, og at man ikke kunde faae een at læse her.
Viborger Samler, 1802-09-06
Den 22de kiørte de 3 Konsuler i en Stadskaret, med 8 Heste for, omgiven af Konsulargarden og Mamelukkerne, til Palæet Luxemburg, for at præsidere første Gang i Senatet efter den ny Jndretning. Ministrene, Statsraaderne o. s. v. fulgte efter i 6 fiirspændige Karether. Paa Gaderne stode paa hver Sider 2 Geleder Linietropper. Senatorerne aflagde den ny Eed til Førstekonsulen. Den ny Erstatningsplan, Tydskland angaaende, blev berettet af Talleyrand. Til Geheime-Conseilet ere udnævnte: Talleyrand, Chaptal, Barthlemy, Fargues, Regnier, Portalis, den gamle Kellermann og Joseph Bonaparte.
Viborger Samler, 1802-09-06
Konsulerne have anviist Mr. Chaptal 22 Millioner til Kanalgravning og Veienes Jstandsættelse. Adskillige Jnfanterie-Brigader, der forhen laae i Jtalien og Schveitz, ere bestemte til at begynde Kanalgravningen som skal løbe forbi Brussel og forene Sambre og Scheldefloderne. Paa Kanalen ved St. Qventin skal og flittig arbeides. For at skaffe Paris got Vand, som den mangler, og hvorfor den hidtil aarlig har udgivet 5 til 6 Millioner, skal Floden Oureg ledes til Paris. Man vil begynde dette Arbeide den 21de Septbr. og være færdig om 2 Aar. Til at bestride Omkostningerne derved, skal i de næste 10 Aar gives en Extra Afgivt af 1 Fr. 23 Centimer af hvert Fad Viin der indføres i Hovedstaden.
Viborger Samler, 1802-09-06
Consul Cambaceres er flyttet til Palæer Luxemburg, og Konsul Lebrun til Hotellet Noailles. Slottet i Versailles sættes i Stand til Vinter=Residents for Bonaparte. Hertugen af Choiseuls forrige Slot Chandelop, har Mr. Chaptal kiøbt for 200,000 Fr. Gesandten Semonville ligeledes Broglios Hotel for 90,000 Fr.
Viborger Samler, 1802-09-06
London d. 24de August. Da den sidste Monitor endnu gientager Beskyldningen om, at franske Røvere og Mordere gives Tilflugt paa Jersey, mener man, at Regieringen paataler det, som en Overtrædelse af Desinitiv=Fredstracten.
Viborger Samler, 1802-09-06
Den franske Regiering har befalet, at de Passagerer, som fra Calais af ville til England, maae ej gaae dertil paa engelske, men kuns paa franske Paketbaade.
Viborger Samler, 1802-09-06
Da vore Fonds endnu staae ved det forrige, som man tilskriver Mangelen paa klingende Myndt, kommer der bestandig klingende Myndt fra Hamborg med vore Paketbaade, for at raade Bod derpaa. Saaledes bragte nylig een 138,000 Lod fremmede Myndt sorter med sig.
Viborger Samler, 1802-09-06
Efter et Brev fra en Officeer, skal der døe mange af de franske Tropper paa Domingo, men kuns i Cap Francois. Drukkenskab og Selvmord skal ikke heller være ualmindeligt i Armeen. Een Morgen skal 3 Seergeanter have skudt sig for Fronten paa Paraden.
Viborger Samler, 1802-09-06
Fra Martiniqve skal være opdaget et græsseligt Negerkomplot, som ville myrdet alle Blanke.
Viborger Samler, 1802-09-06
Siden Majmaaned have Skibstømmermændene paa de private Skibsbyggerier ophørt ganske med at arbeide, fordi de ei kunne faae Dagløn nok, da de endnu paastode den forrige Dagløn af 10 til 12 Mark. Jmidlertid levede de af hvad de havde sammensparet. Da nu Hr. Randall, een af Skibsverft-Ejerne ville have Arbeide gjort, og i Mangel af andre, udbad sig af de kongelige Skibstømmermænd og fik dem indfandt hans forrige Tømmermænd sig, og de kongelige af Tømmerpladsen, slog Randall, og da de i et Par Dage havde truet med at velte Bygherrernes Huse, maatte der til Greenvich hentes baade Militær og Politi, der arresterede nogle. Endelig bragtes et Forliig istand, hvorefter de tilstodes 7 Mk. 8 s. daglig i Arbejdsløn. Jmidlertid kostede disse Optøier Randall, Livet, da han forkiølede og ærgrede sig over deres Uforskammenhed. De værste Allarmister vare nu de heftigste Grædere ved hans Begravelse.
Viborger Samler, 1802-09-06
Bern den 18de August. Da det lønnede Militær i Helvetien neppe er 3000 Md. og de franske Tropper have rømmet Republiken; saa orginaseres nu flere Korps, da man mener Appenzel, Glarus og Graubunden giøre fælleds Sag med Schweitz, Uri og Unterwalden. Alt Jnfanteri, Kavalleri, Artilleri og 8 Kanoner er, under GeneralAndermatt, paa Marsch til Lucern for at rykke ud mod de ulydige Medborgere.
Viborger Samler, 1802-09-06
Regensburg d. 25 August. Anledningen til at de keiserlige Tropper have besat Passau, seer man nu er Fyrstbiskoppen sammesteds, der ikke kunne tillade, at de Phaltzbajerske Tropper, den 10de August fiendtligen betraade hans Stift og marscheerte mod Passau med Kanoner og brændende Lunter, hvorfor han begierte keiserlig Hielp, som og kom den 17de. Den 18de Aug. besatte og de keiserlige Salzburg, Erkebispedommet og Provstiet Berchtolsgaden, paa Storhertugen af Toskanas Vegne, som Østerrig og aftræder det saakaldte Jnnviertel.
Viborger Samler, 1802-09-06
Man har nu her faaet saavel den franske som russiske Ministers Deklaration angaaende den af deres Regieringer forfattede Erstatningsplan for det tydske Rige, der i det væsentlige lyder, som følger: N. B. A. betyder Abbedie, B. Bispedømme, E. Erkebispedømme, H. Herskabet, G. Grevskabet, Hed. Hertugdom, Rast. Rigsstad, P. Provsti, F. Fyrstendom, K. Kloster.